b'\n_START_ARTICLE_\nSamarske stene\n_START_PARAGRAPH_\nSamarske stene (hrva\xc5\xa1ko Samarske stijene, gorsko obmo\xc4\x8dje na Hrva\xc5\xa1kem v sredi\xc5\xa1\xc4\x8dnem delu v planinskega masiva Velike Kapele._NEWLINE_Samarske stene le\xc5\xbeijo na obmo\xc4\x8dju Velike Kapele v bli\xc5\xbeini naselja Jasenak ter okoli 15 km jugozahodno od Mrkopalja, ki je tudi eno od izhodi\xc5\xa1\xc4\x8d za obisk tega dela Velike Kapele. Najvi\xc5\xa1ji vrh dose\xc5\xbee vi\xc5\xa1ino 1294 m. Od Belih sten, ki le\xc5\xbeijo zahodno, so lo\xc4\x8dene z dollino Crna Draga. Od Belih sten so oddaljene okoli 2,2 km. Samarske stene potekajo v smeri severozahod-jugovzhod, v dol\xc5\xbeino merijo okoli 2,5 km. So te\xc5\xbeko prehoden labirint dvajsetih kamnitih skupin, ki \xc5\xa1trlijo iz gozda. Grajene so iz jurskega apnenca, pokriva jih gozd, predvsem bukev, jelka in smreka. Tu uspevajo alpske rastline in \xc5\xbeivali. Bele in Samarske stene s skupno povr\xc5\xa1ino 1175,35 ha so bile leta 1985 razgla\xc5\xa1ene za Strogi naravni rezervat. V bli\xc5\xbeini je neoskrbovano Ratkovo zaveti\xc5\xa1\xc4\x8de.'